নলিনী অনন্তরামন

নলিনী অনন্তরামন (জন্ম ২৬ ফেব্রুয়ারি ১৯৭৬) একজন ফরাসি গণিতবিদ, যিনি গাণিতিক পদার্থবিজ্ঞান এবং বিশ্লেষণ শাখায় তার কাজের জন্য পরিচিত। তিনি বর্তমানে স্ট্রাসবার্গ বিশ্ববিদ্যালয়-এর অধ্যাপক। তিনি তার কাজের জন্য বেশ কয়েকটি গুরুত্বপূর্ণ পুরস্কার জিতেছেন, যার মধ্যে ২০১২ সালে প্রাপ্ত অঁরি পোয়াঁকারে পুরস্কার অন্যতম।

 জীবন 
নলিনী ফ্লোরেন্স অনন্তরামন ১৯৭৬ সালে প্যারিস-এ এক গণিতবিদ পরিবারে জন্মগ্রহণ করেন। তার বাবা এবং মা দুজনেই অরলিন্স বিশ্ববিদ্যালয়-এর অধ্যাপক। তিনি ১৯৯৪ সালে ইকোল নরমাল সুুপেরিয়র-এ প্রবেশ করেন। তিনি ২০০০ সালে পিয়ের ও মারি কুরি বিশ্ববিদ্যালয় থেকে ফ্রঁসোয়া লেড্র্যাপিয়ারের তত্ত্বাবধানে পিএইচডি সম্পন্ন করেন।

তিনি ২০০৯ সালে প্যারিস-সুদ বিশ্ববিদ্যালয়-এর পূর্ণ অধ্যাপক হন। এর আগের বছর তিনি বার্কলি-র ক্যালিফোর্নিয়া বিশ্ববিদ্যালয়-এ ভিজিটিং মিলার প্রফেসর হিসেবে সময় কাটিয়েছিলেন। ২০১৩ সালের জানুয়ারি থেকে জুন পর্যন্ত তিনি প্রিন্সটন-এর ইনস্টিটিউট ফর অ্যাডভান্সড স্টাডি-তে কর্মরত ছিলেন। বর্তমানে তিনি ইউনিভার্সিটি ডি স্ট্রাসবার্গ-এর অধ্যাপক এবং কলেজ ডি ফ্রান্স-এর স্পেকট্রাল জ্যামিতি চেয়ারের অধিকারী।

 স্বীকৃতি 
২০১২ সালে তিনি গাণিতিক পদার্থবিজ্ঞান-এর জন্য অঁরি পোয়াঁকারে পুরস্কার লাভ করেন, যা তিনি ফ্রিম্যান ডাইসন, ব্যারি সাইমন এবং সহকর্মী ফরাসি নারী সিলভিয়া সার্ফাটির সাথে যৌথভাবে ভাগ করে নেন।Henri Poincare Prize list, iam.org, retrieved 18 February 2014 অনন্তরামনকে "কোয়ান্টাম ক্যাওস, গতিশীল ব্যবস্থা এবং শ্রোডিঙ্গার সমীকরণ-এ তার কাজের জন্য এই পুরস্কার দেওয়া হয়, যার মধ্যে কোয়ান্টাম ইউনিক এর্গোডিসিটি সমস্যায় তার এক উল্লেখযোগ্য অগ্রগতি রয়েছে"।Citation, iam.org, retrieved 18 February 2014 ২০১১ সালে তিনি সালেম পুরস্কার লাভ করেন, যা ফুরিয়ার ধারা সংশ্লিষ্ট কাজের জন্য প্রদান করা হয়। একই বছর তিনি ফরাসি বিজ্ঞান একাডেমি থেকে গ্র্যান্ড প্রি জ্যাক হারব্র্যান্ড পুরস্কারও লাভ করেন।Nalini Anantharaman or the Pleasure of Exploring Unknown Areas of Mathematics,  bulletins-electroniques.com, retrieved 18 February 2014 ২০১৫ সালে নলিনী অনন্তরামন অ্যাকাডেমিয়া ইউরোপিয়া-র সদস্য নির্বাচিত হন। তিনি ২০১৮ সালের আন্তর্জাতিক গণিতবিদ কংগ্রেস-এ আমন্ত্রিত বক্তা ছিলেন।

২০১৮ সালে "কোয়ান্টাম ক্যাওস" সংক্রান্ত কাজের জন্য অনন্তরামন ইনফোসিস পুরস্কার (গাণিতিক বিজ্ঞান বিভাগে) লাভ করেন। এটি ভারতে বিজ্ঞান ও গবেষণায় শ্রেষ্ঠত্বের স্বীকৃতির জন্য অন্যতম সর্বোচ্চ আর্থিক পুরস্কার। ২০২০ সালে তিনি গণিতে নেমার্স পুরস্কার লাভ করেন।

 নির্বাচিত লেখা 




 তথ্যসূত্র 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকোল নরমাল সুুপেরিয়রের প্রাক্তন শিক্ষার্থী
বিষয়শ্রেণী:প্যারিসের বিজ্ঞানী
বিষয়শ্রেণী:বিংশ শতাব্দীর ফরাসি গণিতবিদ
বিষয়শ্রেণী:ভারতীয় বংশোদ্ভূত ফরাসি ব্যক্তি
বিষয়শ্রেণী:তামিল বংশোদ্ভূত ফরাসি ব্যক্তি
বিষয়শ্রেণী:গতিশীল ব্যবস্থার তাত্ত্বিক
বিষয়শ্রেণী:ফরাসি ব্যবস্থা বিজ্ঞানী
বিষয়শ্রেণী:একবিংশ শতাব্দীর ফরাসি গণিতবিদ
বিষয়শ্রেণী:বিংশ শতাব্দীর ফরাসি নারী গণিতবিদ
বিষয়শ্রেণী:একবিংশ শতাব্দীর ফরাসি নারী গণিতবিদ